Diari Oficial de la Generalitat Valenciana


Sumari del DOGV 5029, del 16-06-2005 (2005/6874)

RESOLUCIÓ de 9 de maig de 2005, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda incoar expedient per a la delimitació de l'entorn de protecció del recinte murallat de Cocentaina (Alacant) i establiment de la seua corresponent normativa protectora.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6874


Data del document
:   09-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Cocentaina
    * patrimoni arquitectònic
    * protecció del patrimoni
    * ben cultural

RESOLUCIÓ de 9 de maig de 2005, de la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, per la qual s'acorda incoar expedient per a la delimitació de l'entorn de protecció del recinte murallat de Cocentaina (Alacant) i establiment de la seua corresponent normativa protectora. [2005/M6874]
  
La disposició addicional primera de la Llei 4/1998, d'11 de juny, del Patrimoni Cultural Valencià considera béns d'interés cultural tots els béns existents en el territori de la Comunitat Valenciana que a l'entrada en vigor d'esta ja hagen sigut declarats com a tals a l'empara de la Llei 16/1985, de 25 de juny, del Patrimoni Històric Espanyol i en virtut de l'atribució legal o automàtica de condició monumental continguda en les seues diposicions addicionals primera i segona d'esta última norma. El denominat recinte murallat de Cocentaina (Alacant) constituïx, doncs, per ministeri de la llei un bé d'interés cultural amb la categoria de monument.
  
D'acord amb esta atribució ex lege de la condició monumental, la Resolució adoptada en data 15 d'abril de 2005 per la Direcció General de Belles Arts i Béns Culturals va acordar inscriure el recinte murallat de Cocentaina al Registre General de Béns d'Interés Cultural amb la categoria de monument, dotant-lo del corresponent codi identificatiu.
  
Vist el que disposa la disposició transitòria primera, paràgraf segon de la Llei 4/1998, d'11 de juny, del Patrimoni Cultural Valencià que permet a la Conselleria de Cultura, Educació i Esport complementar les declaracions de béns d'interés cultural produïdes abans de l'entrada en vigor de la mencionada llei a fi d'adaptar el seu contingut als requisits que s'hi establixen.
  
Atés el que disposen els articles 27 i 28 de la Llei d'11 de juny de 1998, de la Generalitat Valenciana, i vist l'informe emés pel Servici del Patrimoni Arquitectònic i Mediambiental d'esta Direcció General, favorable a la incoació d'expedient per a la delimitació de l'entorn de protecció del recinte murallat de Cocentaina i determinació de la normativa protectora d'este, la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, ha resolt:
  
Primer
  
Incoar expedient per a la delimitació de l'entorn de protecció del recinte murallat de Cocentaina i determinació de la normativa protectora d'este.
  
Els annexos que s'adjunten a la present resolució delimiten literalment i gràficament l'entorn de protecció i n'establixen la normativa protectora.
  
Segon
  
En compliment del que establix l'article 27.3 de la Llei del Patrimoni Cultural Valencià notificar esta resolució a l'Ajuntament de Cocentaina i als possibles interessats i fer-los saber que, de conformitat amb el que establixen els articles 35 i 36 en relació amb el 27.4 de la llei, la realització de qualsevol intervenció, tant en el monument com en el seu entorn, haurà de ser autoritzada preceptivament per esta direcció general amb caràcter previ a la seua realització i a l'atorgament de llicència municipal, si és el cas, quan esta siga preceptiva.
  
Tercer
  
La present incoació, d'acord amb el que establix l'article 33 de la Llei 4/1998, d'11 de juny, del Patrimoni Cultural Valencià, determina la suspensió de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'immoble i el seu entorn de protecció, així com de les dites actuacions quan siguen dutes a terme directament per les entitats locals. Queden igualment suspesos els efectes de les ja atorgades, suspensió els efectes de la qual i, de conformitat amb la limitació temporal continguda en el paràgraf segon de l'article 33 de la Llei 4/1998, d'11 de juny, del Patrimoni Cultural Valencià, es resoldran després de la declaració. No obstant això, la Direcció General de Patrimoni Cultural Valencià podrà autoritzar les actuacions mencionades quan considere que manifestament no perjudiquen els valors del bé que motiven la incoació, així com les obres que per causa major o interés general hagen de realitzar-se inajornablement, segons el que disposa el paràgraf primer del mencionat article.
  
Quart
  
Que en compliment d'allò que ha establit l'article 27.3 de la llei es notifique la present resolució al Registre General de Béns d'Interés Cultural per a la seua anotació preventiva.
  
Quint
  
Que la present resolució, amb els seus annexos, es publique al Diari Oficial de la Generalitat Valenciana i al Boletín Oficial del Estado.
  
València, 9 de maig de 2005.- El director general de Patrimoni Cultural Valencià: Manuel Muñoz Ibáñez.
  
ANNEX I
  
Delimitació de l'entorn afectat:
  
1. Justificació de la delimitació proposada
  
El criteri general seguit per a la delimitació de l'entorn de protecció consistix a incloure dins de la seua àrea els elements urbans següents:
  
- Parcel·les que limiten directament amb la que ocupa el bé d'interés cultural, podent afectar este, tant visualment com físicament, qualsevol intervenció que s'hi realitze.
  
- Parcel·les contigües al mateix espai públic que el bé d'interés cultural i que constituïxen l'entorn visual i ambiental immediat, i en el qual qualsevol intervenció que es realitze puga suposar una alteració de les condicions de percepció o del caràcter de l'espai urbà.
  
- Espais públics en contacte directe amb el bé d'interés cultural i les parcel·les enumerades anteriorment i que constituïxen part del seu ambient urbà immediat.
  
- Edificacions o qualsevol element del paisatge urbà que encara no tenint una situació d'immediatesa amb el bé d'interés cultural afecten de manera fonamental la percepció d'este.
  
2. Delimitació de l'entorn
  
Perímetre exterior:
  
Origen: intersecció de l'eix del carrer de Cervantes amb l'eix de la plaça de Mossén Eugeni Raduan. punt A.
  
Sentit: horari.
  
Línia delimitadora: des de l'origen, la línia recorre els eixos dels carrers de Cervantes, plaça de Josep Reig, carrer Roger de Lauria, passeig del Comtat, carrer de Sant Francesc, creua l'illa 25.155 entre les parcel·les 38 i 39, i continua per l'eix del carrer de Sant Antoni. S'introduïx a l'illa cadastral 24.160 entre les parcel·les 24 i 25 continuant per les parts posteriors de les parcel·les núm. 21, 20, 19, 18, 17, 16, 15, 14, 12 i 08. Creua el carrer de la Trinitat i recorre les parts posteriors de les parcel·les 25, 23, 22, 21 i 19 de l'illa núm. 24.170. Creua el carrer de Sant Josep i s'introduïx en l'illa núm. 24.173 entre les parcel·les 22 i 21, continua per les parts posteriors de les parcel·les 19, 18, 17, 16, 14, 13, 12, 11, 10, 09, 06 i 01. Creua el carrer de la Pujada del Pendent i incorpora les parcel·les des de la 20 a la 01 de l'illa núm. 24.184.
  
Continua per la prolongació de la part posterior de la parcel·la 01 d'esta última illa fins a girar per la prolongació de la mitgera entre les parcel·les 17 i 18 de l'illa núm. 25.170. Continua per esta mitgera, creua el carrer del Pintor Jacint i travessa l'illa núm. 26.196 entre les parcel·les 25 i 26, travessa el carrer de Calderers i continua per les mitgeres entre les parcel·les 17 i 16, 13 i 16 i 13 i 14 d'esta illa. Continua incorporant les parcel·les de l'illa núm. 26.182 contigües al carrer del Pintor Borràs i la núm. 12, i incorpora l'illa núm. 27.188. Continua per l'eix del carrer País Valencià per a continuar pel del carrer de Cervantes fins al punt d'origen.
  
Perímetre interior:
  
Origen: intersecció de l'eix del carrer de Cavallers amb l'eix del carrer de Lluís Fullana, punt A.
  
Sentit: horari.
  
Línia delimitadora: des de l'origen la línia recorre els eixos dels carrers de Lluís Fullana, Mare de Déu del Miracle, Valls, Mestre, Pere Sequina i Sant Hipòlit. Incorpora les parcel·les 20, 21, 22, 01 i 02 de l'illa núm. 25.184 i contínua pels eixos dels carrers dels Àngels Custodis, Mossén Jeroni i de Cavallers fins al punt d'origen.
  
Normativa de protecció del monument i el seu entorn
  
Monument:
  
Article 1. Caldrà ajustar-se al que disposa la secció segona, règim dels béns immobles d'interés cultural, del capítol III de la Llei 4/1998, d'11 de juny, del Patrimoni Cultural Valencià aplicable a la categoria de monument.
  
Article 2. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució dels dits fins. L'autorització particularitzada d'ús es regirà segons allò que s'ha disposat en l'article 18 de la Llei del Patrimoni Cultural Valencià.
  
Entorn de protecció:
  
Article 3. De conformitat amb el que disposa l'article 35 de la Llei de Patrimoni Cultural Valencià, qualsevol intervenció que pretenga abordar-se en l'entorn de protecció del monument, requerirà l'autorització prèvia de la conselleria competent en matèria de cultura. Esta autorització s'emetrà conforme als criteris establits en la present normativa, i en el que no s'hi preveu, per mitjà de l'aplicació directa dels criteris previstos en l'article 39 de l'esmentada llei.
  
Totes les intervencions requeriran, per al seu tràmit d'autorització, la definició necessària del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.
  
Article 4. Sense perjuí del que disposa l'article anterior, per mitjà de sospesat informe tècnic municipal, es podrà derivar la no-necessitat de tràmit d'autorització previ en actuacions que se situen fora del present marc normatiu per falta de transcendència patrimonial, com seria el cas de les obres i instal·lacions dirigides a la mera conservació, reparació i decoració interior d'estos immobles.
  
En estos casos, l'ajuntament comunicarà a esta administració, en el termini de 10 dies, la concessió de llicència municipal, i adjuntarà, com a mínim, l'informe tècnic que es menciona en el paràgraf anterior, un pla d'ubicació i el suport fotogràfic que permeta constatar la situació de partida i la seua falta de transcendència patrimonial.
  
Article 5. La contravenció del que preveuen els articles anteriors, determinarà la responsabilitat de l'ajuntament en els termes establits en l'article 37 de la Llei del Patrimoni Cultural Valencià.
  
Article 6. Criteris d'intervenció.
  
1. Es mantindrà la parcel·lació històrica de l'entorn.
  
2. Seran mantingudes les alineacions històriques de l'edificació conservades fins a l'actualitat.
  
3. Els edificis tradicionals del conjunt, pel seu alt valor ambiental i testimonial d'una arquitectura i tipologia que el caracteritza, hauran de mantindre les fatxades visibles des de la via pública, preservant-ne i restaurant-ne els caràcters originaris.
  
4. Les altures seran les establides en la revisió del Pla General d'Ordenació Urbana de Cocentaina, aprovat definitivament per la Comissió Territorial d'Urbanisme el 2 d'abril de 1993 (BOP 12.6.1993), homologat conforme a la Llei Reguladora de l'Activitat Urbanística amb data d'aprovació definitiva el 5 de febrer de 2002. Queden prohibits els semisoterranis.
  
5. Les cobertes, d'acord amb la tipologia de la zona, estaran en el cos principal de l'edifici, la profunditat edificable del qual oscil·larà entre 8 i 11 metres, inclinades, de teula àrab, amb pendent màxim del 30%, coverta de dos aiguavessos i carener d'altura màxima 2,25 m respecte de l'altura de la cornisa. Este requisit únicament podrà ser dispensat, amb caràcter excepcional, en aquells casos en què s'acredite l'existència d'una singular justificació historicocontextual.
  
6. Les noves edificacions s'adequaran amb caràcter estètic a la tipologia i els acabats tradicionals de Cocentaina, atenent la fatxada a les disposicions següents:
  
- Els ràfecs de coberta seran de rajola tradicional o de permòdol de fusta, segons la tipologia tradicional de Cocentaina, amb longitud màxima de 80 cm.
  
- Impostes, motlures, tanques, cèrcols, coronaments ornamentals i la resta d'elements compositius amb una longitud màxima de volada de 15 cm.
  
- Buits de fatxada de proporció vertical, disposició i dimensions característiques de la zona, amb la possible excepció de l'última planta que respondrà al tipus de cambra tradicional.
  
- Balcons de barana metàl·lica amb amplària màxima de volada de 40 cm, 15 cm de gruix i longitud màxima d'1,80 m; prohibint-se els miradors.
  
- Els tancaments seran de fusta.
  
- Es prohibixen les persianes, excepte les persianetes exteriors enrotllables tradicionals.
  
7. L'ús permés en esta zona serà el residencial, amb els usos compatibles acceptats pel pla general.
  
Article 7. Totes les actuacions que puguen tindre incidència sobre la correcta percepció i la dignitat en la valoració de l'escena o paisatge urbà del monument i el seu entorn, com seria el cas de l'afecció dels espais lliures per actuacions de reurbanització, enjardinament o arbratge, provisió de mobiliari urbà, assignació d'ús i ocupacions de la via pública, etc., o com podria ser-ho també l'afecció de la imatge arquitectònica de les edificacions per tractament de color, implantació de rètols, marquesines, tendals, instal·lacions vistes, antenes, etc., o qualssevol altres de semblant tall i conseqüències, hauran de sotmetre's a l'autorització de la conselleria competent en matèria de cultura que resoldrà d'acord amb les determinacions de la llei i els criteris de percepció i dignitat abans al·ludits.
  
Queda proscrita la introducció d'anuncis o publicitat exterior que, en qualsevol de les seues accepcions, irrompa en la dita escena urbana, excepte la d'activitats culturals o esdeveniments festius que, de manera ocasional, reversible i per temps limitat, sol·licite i obtinga autorització expressa.
  
Article 8. En qualsevol intervenció que afecte el subsòl de l'immoble o el seu entorn de protecció, serà d'aplicable el règim tutelar establit en l'article 62 de la Llei 4/1998, d'11 de juny, del Patrimoni Cultural Valencià, per a la salvaguarda del patrimoni arqueològic.
  
Article 9. Esta normativa és transitòria fins a l'aprovació del preceptiu Pla Especial de Protecció previst en l'article 34.2 de la Llei del Patrimoni Cultural Valencià per als entorns de protecció dels monuments.